जब से दिल्ली उच्च न्यायालय की न्यायाधीश गीता मित्तल की 'सिमी' पर सात वर्षों से लगे प्रतिबन्ध को, चूँकि उसके ख़िलाफ़ देश-विरोधी गतिविधियों में संलिप्तता के कोई ठोस सबूत नहीं थे, जारी न रखने की संस्तुति आई है तब से तो जैसे देश में भूचाल ही आ गया है। पुलिस द्वारा धड़ाधड़ कई मुस्लिम युवकों की गिरफ्तारियां की जा चुकी हैं। इनमें से हरेक को सम्बन्ध 'सिमी' से जोड़ा जा रहा है ताकि 'सिमी' पर प्रतिबन्ध लगा रहे। लेकिन ये सभी युवा निर्दोष हैं तथा न्यायालय में इनके खिलाफ कोई ठोस सबूत पेश करना पुलिस के लिए मुश्किल होने वाला है। लेकिन इन घटनाओं से पूरे देश के माहौल में सांप्रदायिक ज़हर मिलाया जा रहा है।